

**Атырау облысындағы өрттің салдарынан болған топтық жазатайым оқиғаның себептерін тергеп-тексеру жөнінде үкіметтік коммисия құру туралы**

Қазақстан Республикасы Үкіметінің 2018 жылғы 3 наурыздағы № 108 қаулысы

      2018 жылғы 2 наурызда Атырау облысында өрттің салдарынан болған топтық жазатайым оқиғаның себептерін тергеп-тексеру мақсатында Қазақстан Республикасының Үкіметі ҚАУЛЫ ЕТЕДІ:

      1. Осы қаулыға қосымшаға сәйкес құрамда Атырау облысындағы "PSI Stroy Industriya" жауапкершілігі шектеулі серіктестігінің жатақханасында орын алған өрттің салдарынан болған топтық жазатайым оқиғаның себептерін тергеп-тексеру жөніндегі үкіметтік комиссия (бұдан әрі - Комиссия) құрылсын.

      2. Комиссия дереу жұмысқа кірісіп, өрт себептерін жан-жақты тергеп-тексеруді қамтамасыз етсін, қаза тапқандардың отбасыларына көмек көрсету шараларын қабылдасын.

      3. Комиссия басшысы Н.Б. Әлтаев өрт салдарынан болған топтық жазатайым оқиғаның себептерін тергеп-тексеру нәтижесі мен қаза тапқандардың отбасыларына көмек көрсету жөнінде қабылданған шаралар туралы баяндасын.

      4. Осы қаулы қол қойылған күнінен бастап қолданысқа енгізіледі.

|  |
| --- |
| *Қазақстан Республикасының* |
| *Премьер-Министрі* | *Б.Сағынтаев* |

|  |  |
| --- | --- |
|  | Қазақстан Республикасы Үкіметінің 2018 жылғы 3 наурыздағы №108 қаулысына қосымша |

**Атырау облысындағы "PSI Stroy Industriya" жауапкершілігі шектеулі серіктестігінің жатақханасында орын алған өрттің салдарынан болған топтық жазатайым оқиғаның себептерін тергеп-тексеру жөніндегі үкіметтік комнссияның құрамы**

|  |  |  |
| --- | --- | --- |
| **Әлтаев Нұржан Бауыржанұлы** | **-** | **Қазақстан Республикасының** **Еңбек және халықты әлеуметтік қорғау вице-министрі, басшы** |
| **Оспанқұлов Төлеген Қапарұлы** | - | Қазақстан Республикасы Еңбек және халықты әлеуметтік қорғау министрлігінің Еңбек, әлеуметтік қорғау және көші-қон комитеті төрағасының орынбасары - Министрліктің бас мемлекеттік еңбек инспекторы, басшының орынбасары |
| **Нұрмағамбетов Талғат Қайырбекұлы** | - | Қазақстан Республикасы Ішкі істер министрлігінің Төтенше жағдайлар комитеті төрағасының орынбасары |
| **Лұқпанов**  **Сағындық Есенғалиұлы** | - | Атырау облысы әкімінің бірінші орынбасары |
| **Әубәкіров**  **Игілік** **Айдарұлы** | - | Атырау облысының мемлекеттік еңбек инспекция басқармасының басшысы |
| **Біләлов**  **Рашид Бекетұлы** | - | Қазақстан Республикасы Ішкі істер министрлігі Төтенше жағдайлар комитеті Атырау облысы бойынша Төтенше жағдайлар департаменті басшысының орынбасары |
| **Аймурзиева**  **Мәншүк** **Құдайбергенқызы** | - | Атырау облысы денсаулық сақтау басқармасының басшысы |
| **Сейсенов** **Ернұр Төлеуғазыұлы** | - | "PSI Stroy Industriya" жауапкершілігі шектеулі серіктестігінің директоры |
| **Сүлейменов**  **Бейбіт Әкімұлы** | - | "PSI Stroy Industriya" жауапкершілігі шектеулі серіктестігінің кәсіподақ комитетінің өкілі |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК